Nr.221/16.06.2026

Referat de aprobare                   
privind emiterea autorizației de funcționare pentru operatorii de  jocuri de noroc pe raza Municipiului Drobeta Turnu Severin 
	
	Având in vedere prevederile O.U.G  nr. 77/2009 privind organizarea si exploatarea jocurilor de noroc, cu modificările si completările ulterioare, precum și HCL nr. 40/31.03.2026 prin care fost aprobat Regulamentul de organizare și exploatare a jocurilor de noroc pe raza Municipiului Drobeta Turnu Severin, supun aprobării Consiliului Local al Municipiului Drobeta Turnu Severin Proiectul de Hotărâre privind emiterea autorizației de funcționare pentru operatorii care au depus o documentație completă privind obținerea acesteia, cu stabilirea condițiilor prevăzute în Regulamentul aprobat.                                                                      
  	Propunerea privind emiterea autorizației de funcționare pentru operatorii de jocuri de noroc de pe raza Municipiului Drobeta Turnu Severin, se întemeiază  pe analiza documentațiilor complete, în conformitate cu Regulamentul aprobat prin HCL  nr. 40/31.03.2026, depuse în acest sens;  
	Pentru obținerea autorizației de funcționare operatorii sunt obligați să îndeplinească condițiile prevăzute de prezentul Regulamentul, în sensul depunerii documentelor necesare, respectiv:	
a)datele de identificare ale operatorului (denumire, CUI, sediu social, reprezentant legal);
b) copia licenței de organizare și a autorizației de exploatare ONJN, în termen de valabilitate;
c) adresa exactă a locației, actul de proprietate/folosință  însoțit de extrasul de carte funciară sau plan de amplasament vizat, din care sa reiese suprafața efectiv folosita cu jocurile de noroc (sunt excluse toalete, cai de acces sau spatii de depozitare, birouri):
d) certificatul de urbanism sau, după caz, autorizația de construire pentru schimbarea destinației spațiului, dacă este cazul;
e) declarație pe propria răspundere privind respectarea distanțelor minime prevăzute la art. 5, însoțită de un plan de încadrare în zonă la scara 1:1.000 sau 1:2.000;
f) documentație fotografică a fațadei, cu specificarea măsurilor de conformare la standardele prevăzute la art. 6;
g) certificat de atestare fiscală de la Direcția de Impozite și Taxe Locale;                                                                                                     
  	Având in vedere aspectele prezentate mai sus supun atenției Consiliului Local oportunitatea aprobării emiterii autorizației de funcționare pentru operatorii de jocuri de noroc care îndeplinesc condițiile prevăzute de lege, conform Anexei nr. 1 la proiectul de hotărâre.

